|  |
| --- |
| **NOTA INFORMATIVĂ**  **la proiectul Hotărârii Guvernului**  **pentru modificarea** **Hotărârii Guvernului nr. 1277/2018 cu privire la instituirea**  **și funcționarea Sistemului național de monitorizare și raportare a**  **emisiilor de gaze cu efect de seră și altor informații relevante** |
| 1.Denumirea autorului și, după caz, a participanților la elaborarea proiectului |
| Proiectul Hotărârii Guvernului pentru modificarea Hotărârii de Guvern nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice, a fost elaborat de către Ministerul Agriculturii, Dezvoltării Regionale și Mediului. |
| 2. Condițiile ce au impus elaborarea proiectului de act normativ și finalitățile urmărite |
| Proiectul Hotărârii Guvernului este elaborat în scopul îmbunătățirii actualității, transparenței, acurateței, coerenței, comparabilității și caracterului integral al informațiilor raportate cu privire la politicile și măsurile de atenuare, prognozele emisiilorde gaze cu efect de seră șiprogresului în implementarea contribuției naționale determinate, respectiv a strategiei de dezvoltare cu emisii reduse de carbon pe termen lung și oricăror actualizări ale acestora,și ajustării unor prevederi ale Hotărârii de Guvern nr. 1277/2018, cu prevederile Acordului de la Paris aprobat prin Decizia 1/CP.21 și ratificat de Republica Moldova prin Legea nr. 78 din 04.05.2017, precum și cu prevederile Deciziei 18/CMA.1 „Modalități, proceduri și ghidări privind cadrul de reglementare cu nivel înalt de transparență pentru acțiuni și suport, conform Articolului 13 al Acordului de la Paris”, adoptate în temeiul Convenției-cadru a Organizației Națiunilor Unite cu privire la schimbarea climei (CONUSC), ratificate prin Hotărârea Parlamentului RM nr. 404-XIII din 16.03.1995.  Acordul Climatic de la Paris (2015) înlocuiește Protocolul de la Kyoto (1997) și stabilește obiective mai ambițioase la nivel mondial în ceea ce privește combaterea schimbărilor climatice: menținerea creșterii temperaturii medii globale sub 2°C peste nivelul preindustrial și asigurarea efortului privind limitarea creșterii temperaturii până la 1.5°C peste nivelul preindustrial. În același timp, Acordul Climatic de la Paris este primul instrument multilateral obligatoriu din punct de vedere juridic și cu participare universală în domeniul schimbărilor climatice, implementarea acestuia va fi inițiată la nivel global începând cu 1 ianuarie 2021.  În eforturile sale de a atinge obiectivele asociate cu limitarea creșterii temperaturii medii globale, după cum este stabilită în Acordul Climatic de la Paris, Republica Moldova va promova mecanisme de atenuare și adaptare la schimbările climatice, care vor asigura o dezvoltare durabilă la nivel național, avînd la bază o evaluare a constrîngerilor dezvoltării cu emisii reduse de carbon, după cum au fost enunțate în septembrie 2015 în Contribuția Națională Determinată (CND) a Republicii Moldova la Acordul Climatic de la Paris (2015), definitivate ulterior în Strategia de dezvoltare cu emisii reduse a Republicii Moldova pînă în anul 2030 și Planul de acțiuni pentru implementarea acesteia, aprobată prin Hotărârea Guvernului nr.1470/2016, în calitate de instrument de realizare a angajamentelor enunțate în CND. Obiectivul general al Strategiei a fost orientat spre reducerea necondiţionată, pînă în anul 2030, a emisiilor totale naționale de gaze cu efect de seră nete, cu nu mai puțin de 64% comparativ cu nivelul anului 1990. Se anticipa, că angajamentul de reducere a emisiilor ar putea crește pînă la 78% în mod condiționat – în conformitate cu Acordul Climatic de la Paris, care abordează aspecte importante, precum oferirea resurselor financiare, transferul de tehnologii și cooperarea tehnică, accesul la acestea, în măsură corespunzătoare provocărilor globale asociate cu schimbările climatice.  În temeiul art. 4, alin. (9) al Acordului Climatic de la Paris, în luna martie 2020, Republica Moldova a prezentat către Secretariatul Convenției-cadru a Organizației Națiunilor Unite cu privire la schimbarea climei CND actualizată la Acordul Climatic de la Paris. Prin CND actualizată, RM și-a sporit ambiția de reducere necondiționată a emisiilor de gaze cu efect de seră (GES), până la 70% comparativ cu anul de referință 1990 către anul 2030, în comparație cu 64-67%, cum era prevăzut în prima versiune a CND (2015) la Acordul Climatic de la Paris. În cazul în care țara va avea acces la tehnologii și resurse financiare la costuri reduse, diminuarea emisiilor ar putea crește către 2030 până la 88% față de anul de referință 1990. Noile ținte mai ambițioase de reducere a emisiilor de gaze cu efect de seră urmează a fi incorporate în versiunea actualizată a Strategiei de dezvoltare cu emisii reduse a Republicii Moldova pînă în anul 2030 și a Planului de acțiuni pentru implementarea acesteia.  În contextul enunțat mai sus, impactul politicilor de punere în aplicare a obiectivului susmenționat ar urma să fie evaluat în conformitate cu obligațiile de monitorizare și raportare stabilite prin Hotărârea de Guvern nr. 1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice.  În scopul asigurării actualității, transparenței, acurateței, coerenței, comparabilității și caracterului integral al informațiilor raportate cu privire la politicile și măsurile de atenuare, prognozele emisiilorde gaze cu efect de seră și implementării prevederilor Acordului Climatic de la Paris, aprobat prin Decizia 1/CP.21, precum și prevederilor Deciziei 18/CMA.1 „Modalități, proceduri și ghidări privind cadrul de reglementare cu nivel înalt de transparență pentru acțiuni și suport, conform Articolului 13 al Acordului de la Paris”, este imperativă evaluarea progresului înregistrat în implementarea politicilor și măsurilor de atenuare prevăzute în Contribuția Națională Determinată a Republicii Moldova către Acordul Climatic de la Paris. |
| 3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene |
| Prezentul Proiect al Hotărârii Guvernului cu privire la aprobarea modificărilor ce se operează în Hotărârea de Guvern nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice nu reprezintă un exercițiu de transpunere direct a normelor UE, totodată nu contravine legislației Uniunii Europene.  Necesită a fi menționat, că Hotărârea de Guvern nr.1277/2018 a fost armonizată, în anii precedenți, cu Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE, astfel cum a fost modificat ultima oară prin Regulamentul (UE) nr. 662/2014 al Parlamentului European și al Consiliului din 15 mai 2014, publicat în Jurnalul Oficial al Uniunii Europene L 189 din 27 iunie 2014. Între timp, Regulamentul respectiv a fost modificat încă de 3 ori prin: (1) Regulamentul (UE) nr. 2018/841 al Parlamentului European și al Consiliului din 30 mai 2018, publicat în Jurnalul Oficial al Uniunii Europene L 156 din 19 iunie 2018; (2) Regulamentul (UE) nr. 2018/842 al Parlamentului European și al Consiliului din 30 mai 2018, publicat în Jurnalul Oficial al Uniunii Europene L 156 din 19 iunie 2018; respectiv prin (3) Regulamentul (UE) nr. 2018/1999 al Parlamentului European și al Consiliului din 11 decembrie 2018, publicat în Jurnalul Oficial al Uniunii Europene L 328 din 21 decembrie 2018. |
| 4. Principalele prevederi ale proiectului și evidențierea elementelor noi |
| Experiența acumulată în ceea ce privește punerea în aplicare a Regulamentului (UE) nr.525/2013 a demonstrat importanța transparenței, preciziei, consecvenței, integralității și comparabilității informațiilor, însă nu în măsură suficientă pentru asigurarea criteriilor de transparență specificate în Acordul Climatic de la Paris (2015). Prin urmare, prezentul proiect de Hotărîre de Guvern va asigura, că raportarea cu privire la propriile politici și măsuri de atenuare, precum și la prognozele emisiilor de gaze cu efect de seră, ca componentă-cheie a rapoartelor naționale ale Republicii Moldova către CONUSC, vor fi esențiale pentru a demonstra punerea în aplicare la timp a angajamentelor asumate, or operarea și îmbunătățirea în permanență a Sistemului național de monitorizare și raportare a emisiilor de gaze cu efect de seră, va contribui în mod semnificativ la consolidarea constantă a informațiilor necesare pentru a urmări progresele în ceea ce privește dimensiunea „decarbonizarea economiei naționale”.  *Modificările propuse în proiectul Hotărîrii de Guvern acoperă:*   1. excluderea, în tot cuprinsul Regulamentului, a sintagmei “Protocolul de la Kyoto”; 2. concretizarea atribuțiilor autorităților administrației publice în conformitate cu deciziile adoptate recent în temeiul Acordului de la Paris; 3. completarea Sistemului național de raportare privind politicile și măsurile de atenuare, cu prevederile privind cerințele de raportare a progresului înregistrat în implementarea contribuției naționale determinate, respectiv a strategiei de dezvoltare cu emisii reduse de carbon pe termen lung și oricăror actualizări ale acestora , în conformitate cu prevederile Acordului de la Paris, aprobat prin Decizia 1/CP.21 și a Deciziei 18/CMA.1 „Modalități, proceduri și ghidări privind cadrul de reglementare cu nivel înalt de transparență pentru acțiuni și suport, conform Articolului 13 al Acordului de la Paris”. 4. modificarea prevederilor cu privire la obligația Republicii Moldova de a prezenta raportul bienal actualizat o dată la doi ani, în perioada până către 31 decembrie 2023; 5. includerea în instrumentarul de raportare către CONUSC a Raportului bienal de transparență, care va fi prezentat obligatoriu de către Republica Moldova o dată la doi ani, începând cu 1 ianuarie 2024; 6. substituirea unor sintagme care nu corespund terminologiilor din deciziile adoptate recent în temeiul Acordului de la Paris; 7. modificarea indicilor potențialului de încălzire globală pentru orizontul de timp de 100 de ani a gazelor cu efect de seră prevăzute în Anexa nr.3la Hotărîrea Guvernului nr.1277/2018.   Prin intermediul instrumentelor de raportare către CONUSC, prevăzute prin Hotărîrea de Guvern nr.1277/2018 (Inventarul național al emisiilor de gaze cu efect de seră, Raportul național de inventariere, Raportul bienal actualizat, Raportul bienal de transparență și Comunicarea națională), se vor prezenta informații despre modul în care punerea în aplicare a politicilor și măsurilor de atenuare, prognozei emisiilorde gaze cu efect de seră șiprogresului în implementarea contribuției naționale determinate, contribuie la adaptarea economiei Republicii Moldova la schimbările climatice globale, la promovarea, atât a drepturilor omului, cât și a egalității de gen. |
| 5. Fundamentarea economico-financiară |
| Realizarea prevederilor Hotărîrii Guvernului cu privire la aprobarea modificărilor ce se operează în Hotărîrea de Guvern nr.1277/2018 cu privire la instituirea și funcționarea Sistemului național de monitorizare și raportare (SNMR) a emisiilor de gaze cu efect de seră și altor informații relevante pentru schimbările climatice asociate cu colectarea informațiilor, datelor privind activitatea și factorilor de emisie necesari estimării emisiilor de gaze cu efect de seră, precum și altor informații relevante pentru schimbările climatice, nu va implica cheltuieli financiare suplimentare din Bugetul de Stat. Abilitățile de bază ale autorităților administrației publice vor fi executate în limitele efectivului angajaților acestor organe stabilit de Guvernul Republicii Moldova și în limitele alocațiilor bugetare anuale. În condițiile când Agenția de Mediu este autoritatea competentă responsabilă de organizarea și funcționarea SNMR.  Concomitent, pentru atingerea scopului propus de Hotărîrea Guvernului este preconizată recepționarea unui sprijin financiar extern, recepționat de către Instituția publică ”Unitatea de implementare a proiectelor în domeniul mediului” prin intermediul mecanismelor Fondului Global de Mediu (GEF).  Astfel, pentru pregătirea Comunicărilor Naționale ale Părților semnatare către CONUSC, Fondul fiduciar GEF oferă țărilor în curs de dezvoltare 500 mii dolari SUA, odată la 4 ani, respectiv pentru pregătirea Rapoartelor Bienale Actualizate sau Rapoartelor Bienale de Transparență, respectiv pentru Rapoartele Naționale de Inventariere, sunt oferite 352 mii dolari SUA, odată la 2 ani. |
| 6. Modul de încorporare a actului în cadrul normativ în vigoare |
| Aprobarea proiectului Hotărârii Guvernului nu implică modificarea, abrogarea sau elaborarea unor acte normative noi. |
| 7. Avizarea și consultarea publică a proiectului |
| Pîna la elaborarea proiectului Hotărîrii Guvernului cu privire la aprobarea modificărilor ce se operează în Hotărîrea de Guvern nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice au fost respectate prevederile art. 9 privind anunțul referitor la inițierea elaborării deciziei din Legea nr. 238/2008 privind transparența în procesul decizional.  Ulterior proiectul elaborat a fost transmis Cancelariei de Stat pentru anunțare și înregistrare, în conformitate cu prevederile Regulamentului Guvernului aprobat prin Hotărîrea de Guvern nr. 610/2018. Proiectul Hotărîrii Guvernului împreună cu Nota informativă sunt disponibile publicului pe pagina web oficială a Ministerului Agriculturii, Dezvoltării Regionale și Mediului (<http://madrm.gov.md/>) la rubrica Transparența decizională / Proiecte în discuție și portalul guvernamental [www.particip.gov.md](http://www.particip.gov.md).  Intenția de elaborare a proiectul Hotărârii Guvernului pentru modificarea Hotărârii Guvernului nr. 1277/2018 a fost examinată în cadrul ședinței cu implicarea reprezentanților instituțiilor de resort și organizaților neguvernamentale și în cadrul proiectului implementat de către PNUD și finanțat de către Uniunea Europeană *“EU4Climate ajută guvernelor celor șase țări ale Parteneriatului Estic ale UE (EaP) Armenia, Azerbaidjan, Belarus, Georgia, Republica Moldova și Ucraina”* |
| 8. Constatările expertizei anticorupție |
| Proiectul Hotărîrii Guvernului cu privire la aprobarea modificărilor ce se operează în Hotărîrea de Guvern nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice a fost supus expertizei anticorupție efectuat de către Centrul Național Anticorupție (CNA) în conformitate cu Legea integrității nr.82/2017. Urmare expertizei realizate, s-a concluzionat că,......... |
| 9. Constatările expertizei de compatibilitate |
| Proiectul elaborat nu conține norme privind armonizarea legislației naționale cu legislația Uniunii Europene și, respective, nu cade sub incidența art. 36 din Legea nr. 100/2017 cu privire la actele normative. |
| 10. Constatările expertizei juridice |
| Urmarea examinării proiectului de către Ministerul Justiției s-a constatat că, .............. |
| 11. Constatările altor expertize |
| Proiectul Hotărîrii Guvernului cu privire la aprobarea modificărilor ce se operează în Hotărîrea de Guvern nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice fiind un document axat în primul rînd pe instituționalizarea funcțiilor de monitorizare și raportare a emisiilor de gaze cu efect de seră și altor informații relevante pentru schimbările climatice în cadrul sistemului de protecție a mediului nu cade sub incidența Legii nr. 235 din 20 iulie 2006 și nu are un impact asupra activității de întreprinzător. |

**Ministrul agriculturii,**

**dezvoltării regionale și mediului Ion PERJ**